text: [{"text_idx": "#000001", "text": "Matskei\u00f0 vi\u00f0 Gorm fra\u0301 Gorms Pizza"}, {"text_idx": "#000002", "text": "Arbei\u00f0ir tu\u0301 vi\u00f0 at gera mat til onnur?"}, {"text_idx": "#000004", "text": "So er hettar skei\u00f0i\u00f0 heilt sikkurt til ti\u0301n!"}, {"text_idx": "#000005", "text": "Ta\u0301 tu\u0301 arbei\u00f0ir i\u0301 einum k\u00f8ki, hevur tu\u0301 alti\u0301\u00f0 no\u0301gv um oyrini. Ti\u0301 hevur tu\u0301 kanska ikki stundir at seta teg at granska ny\u0301ggjar uppskriftir og finna t\u00e6r ny\u0301ggjan i\u0301bla\u0301stur."}, {"text_idx": "#000007", "text": "Ein annar fyrimunur vi\u00f0 at koma a\u0301 skei\u00f0 er, at ta\u00f0 er sera gott og gevandi at hitta onnur, i\u00f0 eins og tu\u0301 arbei\u00f0a vi\u00f0 at gera mat. Luttakarar hava vi\u00f0merkt, at ta\u00f0 er sera gott at m\u00f8ta \u00f8\u00f0rum, og fa\u0301a i\u0301bla\u0301stur og sparring fra\u0301 \u00f8\u00f0rum i\u0301 sama faki."}, {"text_idx": "#000008", "text": "Dentur ver\u00f0ur lagdur a\u0301 at maturin er nemmur og lagaligur at gera til no\u0301gv fo\u0301lk, ho\u0301ast tu\u0301 ert einsamallur/einsam\u00f8ll i\u0301 k\u00f8kinum. Vit fara eisini at tosa um hvussu vit bru\u0301ka restir til eitt nu\u0301 matbrey\u00f0 og tertu."}, {"text_idx": "#000009", "text": "Kom og n\u00f8rdast ein heilan dag vi\u00f0 brey\u00f0deiggi \ud83d\ude0a"}, {"text_idx": "#000010", "text": "Fyrsti dagur: Tann sto\u0301ri brey\u00f0- og bakidagurin."}, {"text_idx": "#000011", "text": "Vit fara at l\u00e6ra um brey\u00f0, gluten og ymisk sl\u00f8g av mj\u00f8li, i\u00f0 kunnu fa\u0301a brey\u00f0i\u00f0 b\u00e6\u00f0i sunnari og at smakka betri. Vit fara at royna okkum vi\u00f0 su\u0301rdeiggjbakstri, har vit fara at hava fokus a\u0301 elting og ganging."}, {"text_idx": "#000012", "text": "Og sja\u0301lvandi fara vit at hava fingrarnar i\u0301 deigginum so vit ordiliga l\u00e6ra at kenna hvussu eitt gott deiggj skal f\u00f8last i\u0301 hondini. Vit gera eitt grunddeiggj, i\u00f0 kann ny\u0301tast til lekkurt matbrey\u00f0, hetta kann ver\u00f0a fylt vi\u00f0 restum so vit minka um matsoysl. Deiggi\u00f0 kann eisini bru\u0301kast til at gera lekkrar su\u0301rdeiggjbollar og anna\u00f0 vi\u00f0."}, {"text_idx": "#000013", "text": "Og veitst tu\u0301 hvat? \ud83d\ude09 Gorm tekur ein avleggara av si\u0301num egna 15 a\u0301ra gamla su\u0301rdeiggi vi\u00f0, og hv\u00f8r luttakari kann fa\u0301a si\u0301n egna klump vi\u00f0 heim at n\u00f8ra \ud83e\udd29"}, {"text_idx": "#000014", "text": "Fa\u0301 prei til v\u00e6lsmakkandi, nemman og budgetvinarligan OnePot, i\u00f0 nemt kann gerast til no\u0301gv svong fo\u0301lk."}, {"text_idx": "#000015", "text": "OnePot hvat er ta\u00f0? hugsar tu\u0301."}, {"text_idx": "#000016", "text": "Ju\u0301, ju\u0301, OnePot er naka\u00f0 so genialt sum ein gry\u0301tur\u00e6ttur har alt ver\u00f0ur gj\u00f8rt i\u0301 somu gry\u0301tu. Ta\u00f0 er budget vinarligt, nemt og smakkar heilt fantastiskt. Ein r\u00e6ttur, tu\u0301 ikki ma\u0301st standa uppiyvir, men sum passar seg sja\u0301lvan. What\u2019s not to like?"}, {"text_idx": "#000017", "text": "Vit fara at byrja dagin vi\u00f0 grund teori um hvussu tu\u0301 generelt byggir ein gry\u0301tir\u00e6tt upp, serliga ein Onepot. Vit fara at tosa um ymisk sl\u00f8g av kj\u00f8ti og tey ymisku stykkini."}, {"text_idx": "#000018", "text": "Vit fara eisini at gera OnePot, sum vit aftana\u0301 fara at njo\u0301ta i\u0301 felag."}, {"text_idx": "#000019", "text": "Tertur eru sera go\u0301\u00f0ar til mi\u00f0ma\u0301la. Um tu\u0301 hevur eina go\u0301\u00f0a grunduppskrift til ein tertubotn og ein eggjastand, so eru m\u00f8guleikarnir o\u0301endaligir hvat tu\u0301 kanst koyra i\u0301 ti\u0301na tertu. Tertur eru eisini go\u0301\u00f0ar til at bru\u0301ka t\u00e6r restirnar tu\u0301 hevur i\u0301 k\u00f8liska\u0301pinum og harvi\u00f0 minka um matoysl."}, {"text_idx": "#000021", "text": "Gorm Wisweh er uppvaksin i\u0301 Svaneke a\u0301 Bornholm. Hann er danskur sjo\u0301nvarpskokkur, hevur u\u0301tgivi\u00f0 fleiri ko\u0301kib\u00f8kur og er ma\u00f0urin handan kendu Pizza matstovurnar Gorm\u2019s Pizza. Gorm hevur luttiki\u00f0 i\u0301 eini r\u00f8\u00f0 av donskum sjo\u0301nvarpssendingum m.a. Go\u2019 Morgen Danmark, Maddysten og Vild med dans."}, {"text_idx": "#000022", "text": "Gorm hevur lisi\u00f0 heimspeki og \u00f8konomi a\u0301 CBS. Hann er uppvaksin a\u0301 matstovu hja\u0301 foreldrunum og alskurin fyri gastronommi\u00f0ini gj\u00f8rdi at ta\u00f0 ma\u0301tti bli\u0301va hansara li\u0301vslei\u00f0."}, {"text_idx": "#000023", "text": "Go\u0301\u00f0 undirvi\u0301sing fra\u0301 Gorm WiswehM\u00f8guleiki at netverka og skapa samband vi\u00f0 onnur innan \u00f8ki\u00f0TilfarGo\u0301\u00f0an mat allan daginEin avleggara av 15 a\u0301ra gamla su\u0301rdeigginum hja\u0301 Gorm heim vi\u00f0"}, {"text_idx": "#000028", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000037", "text": "Les meira um okkara cookie politikk her"}]